אלכסיי בורקוב

אלכסיי יורייביץ' בורקוב (ברוסית: Алексей Юрьевич Бурков; נולד בשנת 1990) הוא מתכנת והאקר רוסי, שהורשע בארצות הברית ונידון לתשע שנות מאסר. אלכסיי בורקוב גדל בסנקט פטרבורג ועבד כמתכנת פרילנסר בתחום אבטחת מידע, תכנות, ומסדי נתונים. בורקוב עוכב בנתב"ג ב-13 בדצמבר 2015 לבקשת ארצות הברית במהלך ביקורת הדרכונים בעת עזיבתו את ישראל. בורקוב שהה כארבע שנים בבתי הכלא בישראל. בקשות להסגרתו נשלחו על ידי רוסיה וגם ארצות הברית. על פי דיווחי התקשורת בישראל, רוסיה עשתה את מירב המאמצים למנוע את הסגרתו של בורקוב לאמריקה. מוסקבה הציעה חילופי אסירים: הסגרה של בורקוב לרוסיה תמורת שחרורה של נעמה יששכר, אזרחית ישראל וארצות הברית, שנידונה במקור ל-7.5 שנים בבית משפט ברוסיה, אך זכתה לחנינה מוקדמת מנשיא רוסיה ולדימיר פוטין. ב-30 באוקטובר 2019 חתם שר המשפטים הישראלי דאז אמיר אוחנה על החלטה להסגרת בורקוב לארצות הברית עורכי דינו ניסו לערער על ההסגרה לארצות הברית, אולם ב-10 בנובמבר 2019 דחה בג"ץ את בקשת בורקוב שלא להסגיר אותו לארצות הברית. ב-12 בנובמבר הוסגר ועם נחיתתו הופיע בדיון בבית המשפט במחוז המזרחי בווירג'יניה. מחלקת המשפטים האמריקנית האשימה את בורקוב בחמישה סעיפי אישום פליליים בגין הונאה, קנוניה, גנבת זהות והלבנת הון. הוא מואשם כי ניהל את אתר Cardplanet שמכר מספרי חיוב וכרטיסי אשראי, שרבים מהם שייכים לאזרחים אמריקאים. נתונים אלה, על פי מסמכי בית המשפט, נגנבו, בעיקר כתוצאה מחדירה למחשבים. הפרקליטות סבורה שבורקוב מכר 150 אלף מספרי כרטיסי אשראי גנובים במחירים שנעו בין 2.6 ל-60 דולר למידע. כתוצאה מכך, רמאים שניצלו את הנתונים הללו ביצעו רכישות לא חוקיות בשווי של יותר מעשרים מיליון דולר. בורקוב הודה באשמה בשניים מתוך חמישה סעיפי אישום: הונאה עם מכשירי גישה, כמו גם קנוניה לביצוע הונאה, גנבת מידע אישי, חדירה למערכות מחשב והלבנת הון. גזר הדין הוכרז בבית משפט בווירג'יניה בסוף יוני 2020 והוא נידון ל-9 שנות מאסר. בעבר תוכנן גזר הדין ל-8 במאי, ברם, בבתי משפט רבים, מועדי הדיונים ומתן פסיקות הדין התעכבו בשל מגפת הקורונה. בספטמבר 2021, כלי תקשורת ברוסיה טענו כי בורקוב גורש מארצות הברית לרוסיה וכי הוא נעצר במוסקבה על ידי משטרת רוסיה. מתן וסרמן, ‏ההאקר הרוסי: מי אתה, אלכסיי בורקוב, המוחזק בישראל?, באתר מעריב אונליין, 13 באוקטובר 2019 אלי ברק, מי אתה אלכסיי בורקוב? תעלומת ההאקר הרוסי שעצור בישראל כבר 4 שנים, באתר ישראל היום, 13 באוקטובר 2019 Мария Волуйская (2019-11-13). "Кто такой Алексей Бурков, которого экстрадировали в США?". Аргументы и Факты. נבדק ב-2020-04-08. "Приговор россиянину Буркову в США перенесли на конец июня". РИА Новости. 2020-03-27. נבדק ב-2020-04-08. Марк Котлярский. "Кто такой Алексей Бурков? И почему Россия так хочет его вернуть?". Детали. נבדק ב-2020-04-08. Александр Панов (2019-11-14). "Хакер с «Планеты карт». Россия не смогла обменять одного из 100 «лучших хакеров мира» на арестованную израильтянку". Новая газета. נבדק ב-2020-04-08. שמעון איפרגן., ‏"היהלום הרוסי": כך נראים חייו של אלכסיי בורקוב בכלא הישראלי, באתר ‏מאקו‏, 15 באוקטובר 2019 Хакер с «Планеты карт». איתי בלומנטל ויעל פרידסון, ההאקר הרוסי הוסגר לארה"ב, באתר ynet, 11 בנובמבר 2019 Причиной стало то, что между Израилем и Соединенными Штатами действует двухстороннее соглашение об экстрадиции, а между Россией и Израилем такого соглашения нет. Кто такой Алексей Бурков, которого экстрадировали в США?. Приговор россиянину Буркову в США перенесли на конец июня. ההאקר הרוסי ששמו נקשר בפרשת נעמה יששכר גורש מארה"ב, באתר ynet, 28 בספטמבר 2021